CELEX: 32020R0186
Language: hu
Date: 2020-02-07 00:00:00
Title: A Bizottság (EU) 2020/186 végrehajtási rendelete (2020. február 7.) egyes áruk Kombinált Nómenklatúra szerinti besorolásáról

12.2.2020   
               
               
                  HU
               
               
                  Az Európai Unió Hivatalos Lapja
               
               
                  L 39/3
               
            
         A BIZOTTSÁG (EU) 2020/186 VÉGREHAJTÁSI RENDELETE
         (2020. február 7.)
         egyes áruk Kombinált Nómenklatúra szerinti besorolásáról
         AZ EURÓPAI BIZOTTSÁG,
         tekintettel az Európai Unió működéséről szóló szerződésre,
         tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 57. cikke (4) bekezdésére és 58. cikke (2) bekezdésére,
         mivel:
         
                     (1)
                  
                  
                     A 2658/87/EGK tanácsi rendelet (2) mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
                  
               
                     (2)
                  
                  
                     A 2658/87/EGK rendelet meghatározza a Kombinált Nómenklatúra értelmezésére vonatkozó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
                  
               
                     (3)
                  
                  
                     Az említett általános szabályok értelmében a mellékletben szereplő táblázat (1) oszlopában leírt árukat a táblázat (2) oszlopában feltüntetett KN-kód alá kell besorolni a (3) oszlopban kifejtett indokok alapján.
                  
               
                     (4)
                  
                  
                     Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseivel összhangban nem álló kötelező érvényű tarifális felvilágosítást a jogosult – a 952/2013/EU rendelet 34. cikkének (9) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
                  
               
                     (5)
                  
                  
                     Az e rendeletben előírt intézkedések összhangban vannak a Vámkódexbizottság véleményével,
                  
               ELFOGADTA EZT A RENDELETET:
         
            1. cikk
            A melléklet táblázatának (1) oszlopában leírt árukat a Kombinált Nómenklatúrában a táblázat (2) oszlopában megjelölt KN-kód alá kell besorolni.
         
         
            2. cikk
            Az e rendelet rendelkezéseivel összhangban nem álló kötelező érvényű tarifális felvilágosítás – a 952/2013/EU rendelet 34. cikkének (9) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
         
         
            3. cikk
            Ez a rendelet az Európai Unió Hivatalos Lapjában való kihirdetését követő huszadik napon lép hatályba.
         
         
            Ez a rendelet teljes egészében kötelező és közvetlenül alkalmazandó valamennyi tagállamban.
            Kelt Brüsszelben, 2020. február 7-én.
            
               
                  a Bizottság részéről,
               
               
                  az elnök nevében,
               
               Stephen QUEST
               
                  Főigazgató
               
               
                  Adóügyi és Vámuniós Főigazgatóság
               
            
         
         
            (1)  HL L 269., 2013.10.10., 1. o.
         
         
            (2)  A Tanács 2658/87/EGK rendelete (1987. július 23.) a vám- és a statisztikai nómenklatúráról, valamint a Közös Vámtarifáról (HL L 256., 1987.9.7., 1. o.).
      
      
         
            MELLÉKLET
            
                        Árumegnevezés
                     
                     
                        Besorolás (KN-kód)
                     
                     
                        Indokolás
                     
                  
                        (1)
                     
                     
                        (2)
                     
                     
                        (3)
                     
                  
                        Poliakrilát elasztomer hozzávetőlegesen 63 × 40 × 15 cm fehér tömb formájában, amely a következőkből áll:
                        
                                    —
                                 
                                 
                                    két vagy három fajta akrilát monomer (etil-akrilát és a következő két monomer egyike vagy mindkettő: n-butil-akrilát és 2-metoxietil-akrilát)
                                 
                              
                                    —
                                 
                                 
                                    és kis mennyiségű, klór-, epoxid- vagy karboxilcsoportokat tartalmazó reaktív hellyel rendelkező monomer.
                                 
                              A poliakrilát elasztomer jódszáma kevesebb mint 4.
                     
                     
                        3906 90 90 
                     
                     
                        A besorolást a Kombinált Nómenklatúra értelmezésére vonatkozó 1. és 6. általános szabály, valamint a 3906, a 3906 90  és a 3906 90 90  KN-kód szövege határozza meg.
                        A jódszám és a reaktív hellyel rendelkező monomerek jelenléte következtében az áru nem vulkanizálható hagyományos eljárással, kén felhasználásával.
                        Az áru kénmentes anyagok felhasználásával vulkanizálható. Bizonyos típusai vulkanizálhatók olyan szappanos-kénes eljárással, melynek során a kén nem vulkanizálószer, hanem vulkanizálás-gyorsító. A vulkanizálás mindkét eljárás során C-O-C kötést eredményez.
                        Ezért az áru nem tartozik a 40. Árucsoporthoz tartozó megjegyzések 4. a) pontja szerinti szintetikus gumi fogalommeghatározás hatálya alá, mivel kénnel nem vulkanizálható.
                        Következésképpen az áru nem sorolható a 40. Árucsoportba.
                        Ezért az árut a 3906 90 90  KN-kód alá kell besorolni, mint más akrilpolimer alapanyag formában.